er der regler jeg skal være opmærksom på ift. mit tiny office?
en præmis er, at vi bestræber os på at bygge vognene så lette, at de kan hægtes på en almindelig familie bil, som føres med almindeligt b kørekort. vi bygger dog også større vogne, som kræver et be kørekort. det er nemt at erhverve og giver en god lektion i kørsel med trailer, samt opfrisker færdselsreglerne generelt. det anbefales herfra.

af bilens registreringsattest fremgår det, hvor meget køretøjet må trække. vær opmærksom på, at regler på området ændres løbende og det er dit ansvar, at være opdateret på hvad der er gældende for kørsel med trailer. tjek derfor de aktuelle regler på området hos fdm. er du i tvivl så tag fat i os.